# Banda de música

Una banda de música o societat musical és un grup de música format per músics de vent i percussió amb la possibilitat d'incorporar instruments de corda (pinçada, percudida i fregada) en l'anomenada banda simfònica. A diferència de les orquestres, les bandes tenen la seva essència al carrer, sent especialment idònies per a la música festera, com els pasdobles o les marxes de Moros i Cristians. Les bandes acostumen a ser molt properes al gran públic gràcies a la seva participació en actes de festa major com són les processons, els concerts a l'aire lliure, entre d'altres.
Al País Valencià hi ha una gran cultura de banda. De les 1510 bandes que hi ha a l'Estat espanyol, 533 es troben a territori valencià, amb 40.000 músics en actiu. Destaquen les de Llíria, la de Cullera, les de Bunyol, la Societat Unió Artística Musical d'Ontinyent, l'Agrupació Musical Ontinyent i la Societat Unió Musical d'Alberic. La banda més antiga de l'Estat es considera la Primitiva de Llíria, fundada al 1819.
A Catalunya també es troba una gran afició a les bandes de música. Potser per ser límit amb el País Valencià, a les Terres de l'Ebre destaquen bandes de música com la Unió Musical de Tarragona, Alcanar, Amposta i la banda de la Sénia. La Banda Municipal d'Alcanar, fundada el 1845, és de fet la més antiga de Catalunya. Fora d'aquest territori destaca la Banda Simfònica de Badalona, la qual guanyà el premi del Certamen Nacional de Bandes de Música de Cullera (Ribera Baixa) l'any 2010.

## Instrumentació

Els instruments que componen aquest tipus de formacions són:

### Família de vent-fusta

* Flautí
* Flauta
* Oboè
* Clarinet
* Requint
* Saxo Alt
* Saxo Tenor
* Saxo Baríton
* Saxo Soprano
* Clarinet Baix
* Fagot
* Dolçaina*

### Família de vent-metall

* Trompeta
* Fliscorn
* Trombó
* Trompa
* Bombardí
* Tuba

### Família de percussió

* Caixa
* Bombo
* Plats
* Timbals
* Bateria
* Lira o Glockenspiel
* Marimba
* Xilòfon
* Congues
* Bongos
* Gong
* Petita percussió: Temple-block, Triangle, castanyoles, etc.

### Família de corda

En el cas de tractar-se d'una banda simfònica, hi trobem instruments de corda fregada com:
* Violoncel
* Contrabaix
i, a vegades de corda pinçada
* Arpa
o percudida
* Piano

## Referències

* ↑ «Redfestera - La Música en los Moros y Cristianos: parte vital de la fiesta» (en castellà). [Consulta: 15 maig 2024].
* ↑ «Banda de música». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
* ↑ Cerdá, Vicente. «Las 10 comunidades autónomas con más bandas de música por Onofre Gasent» (en castellà), 16-07-2021. [Consulta: 15 maig 2024].
* ↑ «LES BANDES DE MÚSICA AL PAÍS VALENCIÀ. ORIGENS I ARRELAMENT.» (en català), 13-09-2016. [Consulta: 15 maig 2024].
* ↑ 20minutos. «La Banda Primitiva de Llíria, la més antiga d'Espanya, distingeix a la UV per la seua tasca musical» (en castellà), 07-04-2022. [Consulta: 15 maig 2024].
* ↑ «175 anys de la Banda Municipal de Música d’Alcanar, la més antiga de Catalunya», 03-06-2020. [Consulta: 15 maig 2024].

## Vegeu també

* Llista de compositors valencians de música per a banda
* Llista de societats musicals del País Valencià
* Banda de la Unió Musical Santa Cecília d'Onda

## Enllaços externs

* Agrupació Musical l'Artística de Carlet
* Societat Unió Musical Santa Cecília de Rafelcofer
* Agrupació Musical de Godall